[DATO]

**TRUSTEEFULDMAGT**

**MELLEM:**

1. [X][*Angiv navnet på den virksomhed, der vil frasælge sin(e) virksomhed(er)*] (herefter ”[**X**]”) med hjemsted på [angiv adresse] og registreret med følgende CVR-nummer [angiv CVR-nummer] og repræsenteres af [*angiv fulde navn og titel på den, der repræsenterer X for Fuldmagten*]

**OG**

1. [*angiv Trustee’s navn, adresse og eventuelt virksomhedsoplysninger*] (“***Trustee****"*).

[X] og Trustee benævnes herefter “**Fuldmagtens Parter**".

**INDLEDNING:**

I [angiv det fulde sagsnavn og -nummer] og i henhold til Konkurrencelovens § 12 e, stk. 1,har [X] afgivet tilsagn (“**Tilsagnene** ”), som er vedlagt nærværende dokument som Bilag 1, over for Konkurrencerådet med henblik på at gøre [beskrivelse af fusionen, fx erhvervelse af...; oprettelse af et selvstændigt fungerende joint venture-selskab mellem...] forenelig med konkurrenceloven. Konkurrencerådet godkendte fusionen ved afgørelse i henhold til Konkurrencelovens § 12 c, stk. 1(“**Afgørelsen**”) under forudsætning af fuld overholdelse af Tilsagnene, som er vedlagt Afgørelsen som betingelser og forpligtelser.

I henhold til Tilsagnene forpligter [X] sig til at frasælge [angiv de(n) virksomhed(er), der skal frasælges] og til i mellemtiden at bevare den økonomiske levedygtighed, salgbarhed og konkurrencedygtighed i den pågældende virksomhed. [X] forpligter sig derfor til at udpege en Tilsynsførende Trustee til at føre tilsyn med overholdelsen af forpligtelsen til at holde den virksomhed, der skal frasælges, adskilt fra [X]’s øvrige Tilknyttede Virksomheder og Frasalgsprocessen, og til at udpege en Frasalgstrustee til frasalget af den nævnte virksomhed, såfremt det ikke er lykkedes [X] at frasælge den i den Første Frasalgsperiode. I overensstemmelse med Tilsagnene antager [X] hermed Trustee, og nærværende aftale udgør den fuldmagt, der henvises til i Tilsagnene (herefter “**Fuldmagten**”).

Udpegelsen af Trustee og betingelserne i Fuldmagten blev godkendt af Konkurrence- og Forbrugerstyrelsen (”***KFST***”) d.[angiv godkendelsesbrevets dato].

I tilfælde af tvivl eller uoverensstemmelse fortolkes Fuldmagten i lyset af (1) Tilsagnene og Afgørelsen, (2) konkurrenceloven og EU-konkurrencelovningen, herunder særligt Rådets forordning (EF) nr. 139/2004 af 20. januar 2004 om kontrol med fusioner og virksomhedsovertagelser (”***Fusionsforordningen***”) og (3) Kommissionens Meddelelse om løsningsforslag, der kan accepteres i henhold til Rådets forordning (EF) nr. 139/2004 og Kommissionens Forordning (EF) nr. 802/2004.

**FØLGENDE ER AFTALT:**

**Afsnit A. Definitioner**

1. Termer der anvendes i Fuldmagten, har betydningen angivet i Afsnit A i Tilsagnene. Endvidere har følgende termer følgende betydning i Fuldmagten:

**Arbejdsplan**: oversigt over arbejdsplanen, som Trustee har indgivet til KFST før godkendelse af Trustee, og som er vedlagt nærværende dokument som Bilag [•], og hvoraf en mere detaljeret version udarbejdes af Trustee og indgives til KFST i Truestee’s første rapport.

**Salg**: indgåelsen af en bindende aftale om salget af Frasalgsvirksomheden

til Køber.

**Trustees Partnerfirmaer**: andre firmaer, der tilhører den samme organisation og virksomheder som Trustee.

**Trusteeteam**: De nøglepersoner, der er ansvarlige for at udføre de opgaver, som tildeles i henhold til Fuldmagten, og som er identificeret i pkt. [4].

**Afsnit B. Udpegelse af Trustee**

1. [X] udpeger hermed Trustee til at fungere som eksklusiv trustee til udførelse af de funktioner, der er angivet i Tilsagnene for en [Tilsynsførende Trustee og/eller en Frasalgstrustee] i henhold til Tilsagnene, og Trustee accepterer hermed førnævnte udpegelse i overensstemmelse med betingelserne i Fuldmagten.
2. Udpegelsen og Fuldmagten træder i kraft på datoen for nærværende dokument, bortset fra de bestemmelser der specifikt vedrører Frasalgstrustee’s forpligtelser, som træder i kraft ved begyndelsen af Trustee-perioden.
3. Trusteeteamet består af følgende nøglepersoner: [Angiv navn og titel på alle nøglepersoner (partnere/ledende personer)].Trustee må ikke udskifte medlemmer af Trusteeteamet uden forudgående godkendelse fra KFST og [X].

**Afsnit C. Trustee’s generelle forpligtelser**

1. Trustee agerer på vegne af KFST for at sikre [X]’s overholdelse af Tilsagnene og påtager sig forpligtelserne angivet i Tilsagnene for en [Tilsynsførende og/eller Frasalgstrustee].Trustee udfører pligterne i henhold til Fuldmagten i overensstemmelse med Arbejdsplanen, samt ændringer i Arbejdsplanen, som er godkendt af KFST. Styrelsen må af egen drift – eller efter anmodning fra Trustee eller [X] – give ordrer eller instrukser til Trustee med henblik på at sikre overholdelse af Tilsagnene. [X] må ikke give instrukser til Trustee.
2. Trustee foreslår over for [X] sådanne foranstaltninger, som Trustee finder nødvendige for at tilsikre [X]’s overholdelse af Tilsagnene og/eller Fuldmagten, og Trustee foreslår nødvendige foranstaltninger til KFST i tilfælde af, at [X] ikke overholder Trustee’s forslag inden for den tidsramme, som Trustee har fastsat.

**Afsnit D. Den Tilsynsførende Trustee’s forpligtelser**

Tilsyn og administration af Frasalgsvirksomheden

1. Den Tilsynsførende Trustee skal i overensstemmelse med Tilsagnene – og i tæt samarbejde med Hold Separate Manageren – føre tilsyn med den løbende administration af Frasalgsvirksomheden, med henblik på at sikre dens fortsatte økonomiske levedygtighed, salgbarhed og konkurrencedygtighed, og føre tilsyn med at [X] overholder Tilsagnene. Med henblik herpå skal den Tilsynsførende Trustee indtil Closing særligt:
2. føre tilsyn med,
3. at den økonomiske levedygtighed, salgbarhed og konkurrencedygtighed i Frasalgsvirksomheden bevares i overensstemmelse med god forretningsskik,
4. minimeringen – i videst muligt omfang – af enhver risiko for, at Frasalgsvirksomheden mister konkurrencedygtighed;
5. at [X] eller Tilknyttede Virksomheder ikke udfører handlinger, der kan have en væsentlig negativ indvirkning på værdien, ledelsen eller konkurrencedygtigheden i Frasalgsvirksomheden, eller som kan ændre arten og omfanget af aktiviteter eller den industrielle eller forretningsmæssige strategi eller investeringspolitikken i Frasalgsvirksomheden;
6. at [X] gør tilstrækkelige ressourcer tilgængelige til udviklingen af Frasalgsvirksomheden, baseret på de eksisterende forretningsplaner, og
7. at [X] træffer alle rimelige foranstaltninger, herunder passende incitamentsordninger (baseret på forretningspraksis) for at tilskynde alle Nøglemedarbejdere til at forblive i Frasalgsvirksomheden;
8. føre tilsyn med,
9. at Frasalgsvirksomheden holdes adskilt fra de virksomheder, som [X] beholder og Tilknyttede Virksomheder,
10. at Nøglemedarbejderne i Frasalgsvirksomheden, herunder Hold Separate Manageren, ikke involveres i virksomheder som beholdes, og omvendt, og
11. at Medarbejderne i Frasalgsvirksomheden ikke rapporterer til nogen uden for Frasalgsvirksomheden, undtagen hvor Tilsagnene tillader dette;
12. søge at tilsikre, at Frasalgsvirksomheden administreres som en særskilt og salgbar enhed adskilt fra [X]’s eller Tilknyttede Virksomheders forretninger, og at Hold Separate Manageren administrerer Frasalgsvirksomheden uafhængigt og med virksomhedens interesser for øje, og tilsikrer dens fortsatte økonomiske levedygtighed, salgbarhed og konkurrencedygtighed samt dens uafhængighed fra de(n) virksomhed(er), som Parterne beholder;

[(d) *følgende afsnit indsættes i tilfælde hvor Tilsagnene forudser at aktionærens stemmerettigheder vil blive udøvet af den Tilsynsførende Trustee og/eller at der vil blive foretaget en udskiftning af et medlem af bestyrelsen*: udøve [X]’s rettigheder som aktionær i de(n) juridiske enhed(er) som udgør Frasalgsvirksomheden (bortset fra rettigheder der vedrører udbytte, der forfalder inden Closing), med det formål at agere i virksomhedens bedste interesse – hvilket skal fastsættes på stand-alone basis som en uafhængig finansiel investor – og med henblik på at opfylde [X]’s forpligtelser i henhold til Tilsagnene. Følgelig tildeler [X] en omfattende og behørigt udfærdiget stemmeretsfuldmagt til den Tilsynsførende Trustee i bilag [•] til udøvelsen af stemmerettighederne tilknyttet [X]’s aktier i Frasalgsvirksomheden. Den Tilsynsførende Trustee har beføjelse til at udskifte bestyrelsesmedlemmer i Frasalgsvirksomheden, som er blevet udpeget på vegne af [X]. Efter anmodning fra den Tilsynsførende Trustee skal [X] trække sig som bestyrelsesmedlem, eller foranledige at sådanne bestyrelsesmedlemmer trækker sig. Repræsentanterne for den Tilsynsførende Trustee, der udpeges til bestyrelsen, skal være én eller flere personer fra Trusteeteamet. Udpegelse af medlemmer til bestyrelsen, som ikke er medlemmer af Trusteeteamet, kræver KFST’s samtykke];

1. overvåge, fordelingen af Aktiver og Medarbejderne mellem Frasalgsvirksomheden og [X] eller Tilknyttede Virksomheder;
2. fastlægge alle nødvendige foranstaltninger for at tilsikre, at [X] ikke efter Ikrafttrædelsesdatoen opnår adgang til Fortrolige Oplysninger vedrørende Frasalgsvirksomheden, særligt:
3. tilstræbe, at Frasalgsvirksomhedens deltagelse i ethvert centralt IT-netværk afbrydes i videst muligt omfang, uden at kompromittere Frasalgsvirksomhedens levedygtighed,
4. sørge for, at alle Fortrolige Oplysninger vedrørende Frasalgsvirksomheden, som [X] har opnået adgang til før Ikrafttrædelsesdatoen, tilintetgøres og ikke anvendes af [X], og
5. bestemme, hvorvidt sådanne oplysninger må videregives til eller beholdes af [X], når videregivelsen i rimelig grad er nødvendig for at [X] kan udføre frasalget, eller når videregivelsen er påkrævet ved lov.

Tilsyn med frasalget

1. Indtil afslutningen af Første Frasalgsperiode bistår den Tilsynsførende Trustee KFST med at overvåge frasalgsprocessen og med at vurdere de foreslåede købere. Under Første Frasalgsperiode skal den Tilsynsførende Trustee derfor:
2. overvåge og vurdere fremgangen i frasalgsprocessen og potentielle købere;
3. afhængigt af stadiet i frasalgsprocessen verificere, at (i) potentielle købere modtager tilstrækkelige og korrekte oplysninger vedrørende Frasalgsvirksomheden og Medarbejderne, særligt ved at gennemgå – hvis det er tilgængeligt – datarumsdokumentationen, informationsmemorandummet og due diligence-processen, og at (ii) potentielle købere gives rimelig adgang til Medarbejderne;
4. fungere som kontakt for alle henvendelser fra tredjeparter, særligt potentielle købere, i forhold til Tilsagnene, samt indvillige i at have sine kontaktoplysninger offentliggjort på KFST’s hjemmeside.
5. Når [X] har indgivet et forslag til en køber til KFST, skal Trustee – inden for en uge efter modtagelsen af Parternes dokumenterede forslag – indgive en begrundet udtalelse til KFST om den foreslåede købers egnethed og uafhængighed, og om levedygtigheden i Frasalgsvirksomheden efter salget, samt om hvorvidt Frasalgsvirksomheden sælges på en måde, der er i overensstemmelse med Konkurrencerådets Afgørelse og Tilsagnene, særligt hvorvidt det sikrer den varige strukturændring i markedet, som er tiltænkt med Tilsagnene og under hensyntagen til den foreslåede køber – hvis det er relevant – hvorvidt salget af Frasalgsvirksomheden, uden et eller flere Aktiver eller uden alle Medarbejderne, påvirker levedygtigheden i Frasalgsvirksomheden efter Salget.
6. Såfremt den Tilsynsførende Trustee og Frasalgstrustee ikke er de(n) samme fysiske eller juridiske person(er), skal den Tilsynsførende Trustee og Frasalgstrustee arbejde tæt sammen under – og i forbindelse med – forberedelsen af Trustee-perioden, for derved at facilitere hinandens opgaver.

**Afsnit E. Frasalgstrustee’s forpligtelser**

1. Med virkning fra begyndelsen af Trustee-perioden giver [X] hermed Trustee eksklusivt mandat til at sælge Frasalgsvirksomheden til en køber i overensstemmelse med dette afsnit og Tilsagnene.
2. Køberen skal opfylde Køberkriterierne, og både køberen og den endelige aftale om salg af Frasalgsvirksomheden skal godkendes af KFST i overensstemmelse med proceduren beskrevet i pkt. [18] i Tilsagnene.
3. Frasalgstrustee skal sælge Frasalgsvirksomheden uden krav om mindstepris, og på sådanne vilkår og betingelser som Frasalgstrustee finder passende for et hensigtsmæssigt salg i Trustee-perioden. Særligt kan Frasalgstrustee i aftalen om salg af Frasalgsvirksomheden (samt i accessoriske aftaler) indføje sådanne sædvanlige erklæringer, garantier og erstatningsbetingelser, som med rimelighed kan kræves for at effekture Salget. Samtidig skal Frasalgstrustee beskytte [X]’s legitime finansielle interesser, med forbehold for De(n) Anmeldende Part(er)s ubetingede forpligtelse til at frasælge uden minimumspris inden for Trustee-perioden.
4. [X] giver hermed Frasalgstrustee en omfattende og behørigt udstedt fuldmagt, angivet i bilag [•], til at gennemføre salget af Frasalgsvirksomheden, til Closing og til at foretage alle handlinger og erklæringer, som Trustee finder nødvendige og passende for at opnå Salget af Frasalgsvirksomheden eller Closing, herunder beføjelsen til at udpege rådgivere til at bistå med salgsprocessen. Fuldmagten omfatter bemyndigelse til at give underfuldmagter til medlemmer af Trusteeteamet. Såfremt det er nødvendigt for at gennemføre Salget, skal [X] give Frasalgstrustee yderligere behørigt udstedte fuldmagter, eller foranledige at sådanne dokumenter der er nødvendige for udførelsen af Salget og Closing, udstedes behørigt. Alle fuldmagter afgivet af [X] udløber ved opsigelse af Fuldmagten eller ved ophøret af Trustee’s funktion, afhængigt af hvad der måtte indtræffe først.
5. Trustee skal efterkomme KFST’s instrukser vedrørende ethvert aspekt af salgets udførelse og afslutning, særligt ved afsluttende forhandlinger med en potentiel køber, hvis KFST underretter Trustee og [X] om sin beslutning om, at forhandlingerne finder sted med en køber, der ikke kan accepteres.

**Afsnit F. Rapporteringsforpligtelser**

1. Inden 15 dage efter udgangen af hver måned – eller som ellers aftalt med KFST – indsender den Tilsynsførende Trustee en skriftlig rapport til KFST, og sender samtidig en ikke-fortrolig version til [X]. Rapporten skal redegøre for den Tilsynsførende Trustee’s opfyldelse af sine forpligtelser i henhold til Fuldmagten samt Parternes overholdelse af Tilsagnene. Endvidere skal rapporten redegøre for driften og administrationen af Frasalgsvirksomheden samt opdelingen af aktiver og allokeringen af Medarbejderne, således at KFST kan vurdere, hvorvidt virksomheden holdes på en måde, som er i overensstemmelse med Tilsagnene, fremskridtene i frasalgsprocessen samt potentielle købere.
2. Rapporterne skal særligt redegøre for følgende emner:
3. Den driftsmæssige og økonomiske situation i Frasalgsvirksomheden i den pågældende periode;
4. Alle problemer som måtte være opstået ved udførelsen af forpligtelserne som Tilsynsførende Trustee, særligt problemstillinger vedrørende [X]’s eller Frasalgsvirksomhedens manglende overholdelse af betingelserne og forpligtelserne
5. Tilsynet med bevarelsen af den økonomiske levedygtighed, salgbarhed og konkurrencedygtighed i Frasalgsvirksomheden, og [X]’s overholdelse af adskillelsesforpligtelse, samt tilsynet med opdelingen af aktiver og allokeringen af Medarbejderne mellem Frasalgsvirksomheden og de virksomheder som beholdes af [X] eller Tilknyttede Virksomheder;
6. Gennemgang og vurdering af fremskridtene i frasalgsprocessen, herunder rapportering om mulige købere og andre informationer modtaget fra [X] vedrørende frasalget;
7. Særlige problemstillinger som angivet i Arbejdsplanen;
8. Forventet fremtidig tidsplan, herunder datoen for næste forventede rapportering;
9. Et forslag til en detaljeret Arbejdsplan i den første rapport samt revisioner i efterfølgende rapporter.
10. I Trustee-perioden skal Frasalgstrustee, inden 15 dage efter udgangen af hver måned – samtidig med at der sendes en kopi til den Tilsynsførende Trustee og en ikke-fortrolig kopi til [X] – til KFST fremsende en omfattende rapport om opfyldelsen af sine forpligtelser i henhold til Fuldmagten og om fremskridtene i frasalgsprocessen, der særligt redegøre for følgende oplysninger:
11. En liste over potentielle købere og en foreløbig vurdering af dem alle;
12. Status over forhandlinger med potentielle købere;
13. Problemer vedrørende salget af Frasalgsvirksomheden, herunder problemer relateret til forhandlingerne af de(n) nødvendige aftale(r);
14. Behovet for rådgivere til salget af Frasalgsvirksomheden og en liste over rådgivere, som Trustee har udvalgt til dette formål;
15. Særlige problemstillinger som angivet i Arbejdsplanen;
16. Et forslag til en detaljeret Arbejdsplan i den første rapport samt revisioner i efterfølgende rapporter.
17. Trustee vil til enhver tid give KFST, på dennes forespørgsel (eller på Trustee’s eget initiativ), en skriftlig eller mundtlig rapport om forhold, der falder inden for Trustee’s Fuldmagt. Trustee skal samtidig sende en ikke-fortrolig kopi af sådanne supplerende skriftlige rapporter til [X], og skal øjeblikkeligt informere [X] om det ikke-fortrolige indhold i mundtlige rapporter.
18. Trustee skal sende ikke-fortrolige kopier af de skriftlige Trustee-rapporter, der er omtalt i Tilsagnene og Fuldmagten til [X], samtidig med at sådanne rapporter sendes til KFST.

Afsnit G. [X]’s forpligtelser

1. [X] skal yde – og foranledige at dennes rådgivere yder – Trustee en sådan grad af samarbejde, bistand og oplysninger, som Trustee med rimelighed kan forlange for at udføre sine opgaver. Trustee skal have fuld adgang til alle [X]’s og Frasalgsvirksomhedens bøger, fortegnelser, dokumenter, ledelsen eller andre medarbejdere, faciliteter, steder og tekniske oplysninger, som er nødvendige for udførelsen af Trustee’s forpligtelser i henhold til Fuldmagten. [X] og Frasalgsvirksomheden skal give Trustee kopier af ethvert dokument, hvis Trustee anmoder herom. [X] og Frasalgsvirksomheden skal blandt deres lokaler stille et eller flere kontorer til rådighed for Trustee. De skal stå til rådighed for møder med henblik på at give Trustee alle de oplysninger, der er nødvendige for udførelsen af dennes opgaver.
2. [X] skal give den Tilsynsførende Trustee al den ledelsesmæssige og administrative support, som den Tilsynsførende Trustee med rimelighed kan forlange, på vegne af ledelsen af Frasalgsvirksomheden. Dette omfatter alle administrative supportfunktioner vedrørende Frasalgsvirksomheden, som aktuelt udføres af hovedkontoret. [X] skal på anmodning give – og foranledige at dennes rådgivere giver – den Tilsynsførende Trustee oplysninger, som er givet til potentielle købere, herunder særligt give den Tilsynsførende Trustee adgang til datarumsdokumentation og alle øvrige oplysninger givet til potentielle købere i forbindelse med due diligence-proceduren. [X] skal informere den Tilsynsførende Trustee om mulige købere, give lister over potentielle købere på ethvert stadie i udvælgelsesprocessen, herunder tilbud afgivet af potentielle købere på disse stadier, samt holde den Tilsynsførende Trustee informeret om alle udviklinger i frasalgsprocessen. Når en køber er blevet valgt, skal [X] indlevere et fuldt dokumenteret og begrundet forslag, herunder en kopi af de(n) endelige aftale(r), til den Tilsynsførende Trustee, og tillade den Tilsynsførende Trustee at have fortrolig kontakt med den foreslåede køber, således at den Tilsynsførende Trustee kan vurdere, om den foreslåede køber – efter den Tilsynsførende Trustee’s vurdering – opfylder Køberkriterierne.
3. Trustee kan på [X]’s regning udpege rådgivere (især til virksomhedsfinansiering eller juridisk rådgivning), hvis [X] godkender det (denne godkendelse må ikke uberettiget tilbageholdes eller forsinkes), såfremt Trustee finder udpegelsen af sådanne rådgivere nødvendig eller passende for udførelsen af sine forpligtelser i henhold til Fuldmagten, forudsat at eventuelle gebyrer og øvrige udgifter afholdt af Trustee hertil er rimelige. Såfremt [X] nægter at godkende de rådgivere, som Trustee har foreslået, kan KFST i stedet – efter høring af [X] – godkende udpegelsen af sådanne rådgivere. Alene Trustee skal være berettiget til at give instrukser til rådgiverne. Pkt. 31 [i Fuldmagten] gælder mutatis mutandis for rådgiverne. I Trustee-perioden må Frasalgstrustee anvende rådgivere, som har arbejdet for [X] i Første Frasalgsperiode, hvis Frasalgstrustee finder dette hensigtsmæssigt.

**Afsnit H. Trustee-relaterede bestemmelser**

Interessekonflikter

1. Trustee’s, Trusteeteamets og Trustee-partnerfirmaets aktuelle forhold til De(n) Anmeldende Part(er) og Tilknyttede Virksomheder oplyses i bilag [•]. På denne baggrund bekræfter Trustee, at Trustee og samtlige medlemmer af Trusteeteamet, fra datoen for Fuldmagten, er uafhængige af [X] og Tilknyttede Virksomheder og ikke har nogen Interessekonflikt.
2. Trustee forpligter sig ikke at bringe sig i situation, hvor en Interessekonflikt opstår, i Fuldmagtens løbetid. Trustee, medlemmer af Trusteeteamet og Trustee’s partnerfirmaer må i Fuldmagtens løbetid derfor ikke:
3. være ansat eller acceptere ansættelse eller være udpeget eller acceptere udpegelse som medlem af bestyrelsen eller andre ledelsesorganer hos Parterne eller Tilknyttede Virksomheder, undtagen udpegelser der vedrører etablering og udførelsen af Fuldmagten;
4. have eller acceptere opgaver eller andre forretningsrelationer eller finansielle interesser hos Parterne eller Tilknyttede Virksomheder, som kan føre til en Interessekonflikt;
5. have eller acceptere andre udnævnelser, opgaver eller forretningsrelationer, som – i lyset af den enkelte sags omstændigheder – kan anses for at påvirke Trustee’s objektivitet og uafhængighed ved udførelsen af dennes opgaver i henhold til Fuldmagten.
6. Bestemmelsen fastlagt i pkt. 25, (b), i Fuldmagten påvirker hverken opgaver eller andre forretningsrelationer mellem Trustee eller Trustee’s partnerfirmaer og Parterne eller Tilknyttede Virksomheder, ej heller investeringer foretaget af Trustee eller Trustee’s partnerfirmaer i Parternes eller Tilknyttede Virksomheders aktier eller værdipapirer, hvis sådanne opgaver, forretningsrelationer eller investeringer finder sted som led i den normale drift og hverken er væsentlige for Trustee eller Trustee’s partnerfirmaer eller for Parterne eller Tilknyttede Virksomheder.
7. Såfremt Trustee eller Trustee’s partnerfirmaer eller medlemmer af Trusteeteamet ønsker at påtage sig en opgave, indgå i en forretningsrelation eller foretage en investering i Parterne eller Tilknyttede virksomheder, skal personen søge om forudgående godkendelse fra KFST. Såfremt Trustee bliver opmærksom på en Interessekonflikt, skal Trustee straks informere [X] og KFST om denne Interessekonflikt. I tilfælde af at [X] får kendskab til, at Trustee eller Trustee’s partnerfirmaer har – eller måske har – en Interessekonflikt, skal [X] straks underrette Trustee og KFST om denne Interessekonflikt. Såfremt en Interessekonflikt finder sted i Fuldmagtens løbetid, forpligter Trustee sig til straks at løse den. Såfremt Interessekonflikten ikke kan løses – eller hvis Trustee ikke løser den inden for rimelig tid – kan Fuldmagten opsiges i overensstemmelse med pkt. 33 nedenfor.
8. [*Det er op til Fuldmagtens Parter at indsætte egnede bestemmelser angående Trustee’s og Trustee’s partnerfirmaers Interessekonflikter med (potentielle) købere.*]
9. Såfremt et af Trusteeteamets medlemmer i Fuldmagtens løbetid, og i en periode på ét år efter Fuldmagtens ophør, ønsker at yde tjenesteydelser til Parterne eller Tilknyttede Virksomheder, skal personen søge forudgående godkendelse fra KFST. Denne periode kan under særlige omstændigheder, fx i tilfælde af adfærdstilsagn, der strækker sig over flere år, eller i tilfælde af at salget af Frasalgsvirksomheden finder sted i Trustee-perioden, forlænges med op til tre år. Endvidere forpligter Trustee sig til at træffe foranstaltninger, der sikrer uafhængigheden og integriteten hos Trusteeteamet, Trustee’s medarbejdere og agenter, som er direkte tilknyttet Trusteeteamet (“**Tilknyttede personer**") i Fuldmagtens løbetid, samt til i en periode på ét år – eller længere efter behov – efter Fuldmagtens ophør, at afstå fra enhver uretmæssig påvirkning som kan gribe ind i eller på nogen måde kan kompromittere Trusteeteamets udførelse af sine pligter i henhold til Fuldmagten. Særligt:
10. skal adgang til Fortrolige Oplysninger begrænses til Trusteeteamet og Tilknyttede Personer; og
11. må Trusteeteamet og Tilknyttede Personer ikke videregive oplysninger, der vedrører Fuldmagten, til andre af Trustee’s medarbejdere, bortset fra oplysninger af en generel karakter (fx Trustee’s udpegelse, honorarer osv.) og bortset fra oplysninger hvis videregivelse er påkrævet ved lov.

Aflønning

1. [*Det er op til Fuldmagtens Parter at aftale en passende honorarstruktur. Som angivet i Standardtilsagnenes tekst skal Trustee aflønnes på en sådan måde, at det ikke hæmmer dennes uafhængighed og effektivitet i opfyldelsen af Fuldmagten. For så vidt angår aflønning af Frasalgstrustee foretrækker KFST en honorarstruktur der, i det mindste for en væsentlig del, er betinget af at Frasalgstrustee gennemfører et rettidigt frasalg. Særligt gælder, at såfremt aflønningspakken omfatter en succesbonus knyttet til den endelige salgsværdi for Frasalgsvirksomheden, skal bonussen også knyttes op på frasalg inden for Trustee-perioden, som angivet i Tilsagnene. Bemærk, at honorarstrukturen - samt den samlede Fuldmagt - er underlagt KFST’s godkendelse.*]

Skadesløsholdelse

1. [X] skal holde Trustee og dennes medarbejdere og agenter skadesløse (“Skadesløsholdt Part”) og erklære sig enig i, at en Skadesløsholdt Part ikke skal holdes erstatningsansvarlig over for [X] for ethvert erstatningsansvar, der opstår ved udførelsen af Trustee’s pligter i henhold til Tilsagnene, bortset fra i det omfang at et sådant erstatningsansvar opstår som følge af forsætlig misligholdelse, skødesløshed, grov uagtsomhed eller ond tro fra Trustee, dennes medarbejdere, agenter eller rådgivere.

Fortrolighed

1. [Det *er op til Fuldmagtens Parter at aftale en passende fortrolighedsbestemmelse, der forbyder brug eller videregivelse af følsomme eller fortrolige oplysninger, som Trustee er kommet i besiddelse af ved udførelsen sin rolle, til andre end KFST. Fuldmagten kan naturligvis ikke begrænse Trustee’s videregivelse af oplysninger til KFST’s og KFST’s videregivelse af oplysninger til Trustee. Trustee må imidlertid ikke videregive visse oplysninger, som denne har opnået via rollen som Trustee, til Parterne. Dette gælder især oplysninger vedrørende Frasalgsvirksomheden, for adskillelsesbestemmelserne gælder, samt oplysninger modtaget fra (potentielle) købere af Frasalgsvirksomheden.*]

**Afsnit I. Fuldmagtens ophør**

1. Denne Fuldmagt kan kun opsiges i henhold til betingelserne angivet i pkt. [34](#bookmark10)[-37.](#bookmark11)

Fuldmagtens almindelige ophør

1. Denne Fuldmagt ophører automatisk, hvis KFST skriftligt godkender Trustee’s frigørelse fra sine forpligtelser i henhold til Fuldmagten. Der kan anmodes om godkendelse af Trustee’s frigørelse, efter Trustee har opfyldt sine forpligtelser i henhold til Fuldmagten.
2. Fuldmagtens parter accepterer, at KFST til hver en tid kan anmode [X] om at genudpege Trustee, hvis det efterfølgende viser sig, at Tilsagnene ikke er blevet fuldt ud og korrekt implementeret. Trustee accepterer hermed en sådan genudpegelse i overensstemmelse med denne Fuldmagts vilkår og betingelser.

Fuldmagtens ophør før udførelse

1. [X] må kun opsige Fuldmagten inden Trustee’s frigørelse i overensstemmelse med pkt. 40 i Tilsagnene. Trustee må kun opsige Fuldmagten med en saglig begrundelse, ved at give skriftlig meddelelse til [X] med kopi til KFST. Trustee skal fortsætte med at udføre sine funktioner i henhold til denne Fuldmagt, indtil Trustee har gennemført en fuld overdragelse af al relevant information til en ny Trustee udpeget af [X] i henhold til proceduren fastlagt i Tilsagnene.

Fortsat gældende bestemmelser

1. Pkt. [29] - [32] gælder fortsat efter Fuldmagtens ophør.

Afsnit J. Yderligere bestemmelser

Ændringer i Fuldmagten

1. Fuldmagten må kun ændres skriftligt og med KFST’s forudgående godkendelse. Fuldmagtens Parter aftaler at ændre Fuldmagten, såfremt KFST kræver det, efter konsultation med Fuldmagtens Parter, for at sikre overholdelse af Tilsagnene, særligt hvis ændringen er nødvendig for at tilpasse Fuldmagten til ændringerne i Tilsagnene foretaget i henhold til Revisionsklausulen.

Lovvalg og konfliktløsning

1. Denne Fuldmagt reguleres af og fortolkes i overensstemmelse med dansk ret.
2. I tilfælde af at en tvist opstår vedrørende Fuldmagtens Parters forpligtelser i henhold til Fuldmagten, skal en sådan tvist indgives til domstolene. [Fuldmagtens *Parter* kan i stedet aftale at løse sådanne problemstillinger ved voldgift. Oplysninger om sådanne alternative konfliktløsningsmekanismer skal angives i nærværende pkt. 40]

Severability-klausul

1. [*Det er op til Fuldmagtens Parter at aftale en passende bestemmelse, som sikrer at gyldigheden af øvrige vilkår ikke påvirkes af, at ét vilkår senere viser sig at være ugyldigt, under hensyntagen til gældende ret*.]

Meddelelser

1. Alle meddelelser sendt i henhold til Fuldmagten skal være skriftlige og anses for at være behørigt afgivet, såfremt de leveres personligt til den part, for hvem de er beregnede eller til KFST, hvis de leveres med anbefalet eller rekommanderet post med anmodning om kvittering for modtagelse, eller såfremt de leveres elektronisk til personen på adressen angivet nedenfor:

Meddelelser til [X] adresseres som følger:

[•]

Meddelelser til Trustee adresseres som følger:

[•]

Meddelelser til KFST adresseres som følger:

Til Konkurrence- og Forbrugerstyrelsen

Att: MTF [angiv navn på den relevante kontorchef, Souschef og sagsbehandler samt sagsnummer]

Carl Jacobsens vej 35

2500 Valby

[*Angiv sted og dato*]

Ved:

Titel:

Ved:

Titel:

**Bilag [•]**

Fuldmagt behørigt udstedt til udøvelsen af [X]’s rettigheder som aktionær (i henhold til pkt. 7, (d) i Fuldmagten)

**Bilag [•]**

Fuldmagt behørigt udstedt til Frasalgstrustee (i henhold til pkt. 14 i Fuldmagten)

**Bilag [•]**

Oplysning om aktuelle forhold mellem Trustee, Trusteeteamet og Trustee’s partnerfirmaer og [X] og Tilknyttede Virksomheder.